Die derde toets in die Reeks om die As het vanoggend op die Waca in Perth begin. Engeland het die loot gewen en besluit om eerste te kolf. Die Engelse span het gou hul eerste paaltjie verloor toe Cook moes terugstap vir net sewe lopies. Engeland het hul eerste 50 lopies binne 12 beurte aangeteken. Die Aussies loop met 2-0 voor in die reeks van vyf toetse.
Intussen word dié toets onder ŉ wolk van vrae gespeel nadat die Britse koerant The Sun skokgolwe deur die krieketgemeenskap gestuur het met aantygings van omkopery van spelers deur beroepswedders.
Indië en Sri Lanka het gister in hul tweede Eendagkragmeting teen mekaar in Mohali gespeel.
Indië 392/4 (50 bb). Rohit Sharma het 208 lopies van 153 balle gemoker.
Sri-Lanka 251/8 (50 bb).
Indië wen met 141 lopies. Die reekstelling is nou een elk met die derde wedstryd wat Sondag gespeel word.
In die Ram-Slam T20-reeks is die eerste halfeind gisteraand gespeel. Die Titans het ŉ gemaklike oorwinning in Centurion behaal om deur te dring na die eindstryd.
Warriors 143 (18.1/20 bb)
Titans 145/2 (15.2/20 bb)
Titans wen met 8 paaltjies (met 28 balle oor)
Die tweede halfeindwedstryd word vandag gespeel.
Die eindstryd is vir Saterdag geskeduleer met Sondag wat oopgehou word as ŉ spaardag indien dit nodig sou wees.
Suid-Afrika se voorste swemmers sal van Saterdag in Durban aan die proewe vir aanstaande jaar se Statebond Spele Dié proewe val saam met Kwa-ZuluNatal se swemkampioenskap. Die Statebond Spele word in April aan die Goue kus van Australië aangebied.
Dustin Johnson het die jaar in die eerste posisie op die finale ranglys
Pos Speler Toernooi Punte
1 Dustin Johnson 45 11.0398
2 Jordan Spieth 48 9.7116
3 Justin Thomas 52 8.7080
4 Hideki Matsuyama 49 8.3635
5 Jon Rahm 40 8.3562
22 Louis Oosthuizen 44 3.9795
30 Branden Grace 52 3.2701
32 Charl Schwartzel 47 3.1024
55 Dylan Frittelli 52 2.3347
Shanshan Feng van China is die voorste vrouespeler ter wêreld. Lee-Anne Pace van Suid-Afrika is 110de en Ashleigh Simon 114de. Intussen het die LPGA aangekondig dat daar aanstaande jaar 34 toernooie sal wees met prysgeld van meer as sowat R900 miljoen ($68,75 miljoen).
Die All Blacks se kaptein, Kieran Read, sal komende naweek ŉ rugoperasie ondergaan en hy sal eers weer in April terug wees op die rugbyveld.
Verskeie van die Suid-Afrikaanse Superspanne is reeds hard aan die oefen vir aanstaande jaar se reeks. Die reeks begin op 17 Februarie wanneer drie van ons spanne in aksie is.
17 Stormers v Jaguares DHL Newlands 15:05
Chris Froome wat die Tour de France al vier keer gewen het, is positief getoets vir buitengewone hoë vlakke van asmamedikasie. Dié 32-jarige Brit ly van jongs af aan asma maar die internasionale fietryfederasie se perk vir die gebruik van dié middel is in sy geval met meer as dubbel die toegelate vlak oorskry. Die toetse is in September tydens die toer van Spanje gedoen.
In die Engelse Premierliga is daar gisteraand sewe wedstryde afgehandel. Man City het ŉ nuwe rekord van 15 agtereenvolgende oorwinnings opgestel.
In die Plaaslike Premier-liga is daar gister twee wedstryde gespeel. Sundowns is nou vyf punte voor op die punteleer ná hul oorwinning van 1-0 oor Maritzburg United. Free State Stars het met 1-0 geseëvier oor SuperSport United.